Slovenska kronika, 8.10.2013


Naslov: Resistec odprl nove prostore in zaposlil 30 ljudi
Napoved za voditelja:

V Kostanjevici na Krki je družba Resistec, ki je v lasti nemške skupine Grah Gruppe, odprla nove proizvodno skladiščne prostore. Ti so omogočili širitev proizvodnje tako družbe Resistec kot tudi dveh njenih hčerinskih družb - Athos Elektrosistemi in Metaltec. Prav tako pa tudi povečanje števila zaposlenih za 30, tako da je zdaj pod okriljem Resisteca, ki deluje na dveh lokacija - v Krškem in Kostanjevici,  že več kot 400 redno zaposlenih iz celotnega Posavja.
T- Iz Kostanjevice na Krki GORAN ROVAN /

X- Snemalec in montažer Tomi Naglič /

Novi proizvodno skladiščni prostori merijo kar 2500 kvadratnih metrov, njihova gradnja, ki je trajala zgolj pol leta, pa je stala dobra dva milijona evrov. Ta je omogočila preselitev družbe Metaltec iz Krškega v Kostanjevico in širitev proizvodnega programa družbe Athos Elektrosistemi.

T- IGOR TURNŠEK /
X- tehnični vodja v družbi Metaltec /

"Mi smo zaradi potreb izdelave cevnih navijalcev Gardena postavili novo linijo. Stojimo pred brizganjem plastike, kjer smo kupli trenutno pet novih strojev, načrtujemo jih še dodatnih deset najmanj. Prenovili in obnovili smo naš strojni park za štancanje kovinskih kosov, ki se uporabljajo za izdelovanje uporov, ki jih izdelujemo v poslovni skupini kot naš glavni produkt."
Nemški lastniki, ki imajo poleg nemškega še dve podjetji v Braziliji in na Kitajskem, pa zatrjujejo, da bodo kljub vsemu še naprej vztrajali v Sloveniji.
T- ANTON GUBENŠEK /
X- direktor družbe Resistec /

"Lastniki ne razmišljajo o ukinitvi. Lastniki so v lanskem letu sprejeli to odločitev v širitev predvsem zaradi tega, ker je pač Resistec tudi tehnološki center skupine in ima mnogo znanj. V tem času smo ustvarili 30 novih delovnih mest. Z širitvijo brizganja plastičnih delov pa pričakujemo v naslednjih letih še približno 20 delovnih mest."
Ker je večina izdelkov družbe Resistec in njene skupine Krah namenjena za avtomobilsko industrijo in gre v izvoz po vsem svetu, sami še ne občutijo krize. In upajo, da bodo tudi v bodoče imeli še veliko naročil.
